ΓΡΑΠΤΗ ΕΡΩΤΗΣΗ E-3155/02

υποβολή: Avril Doyle (PPE-DE) προς την Επιτροπή

(5 Νοεμβρίου 2002)

Θέμα: Συνταξιοδοτικά δικαιώματα

Είναι σωστό ένας δάσκαλος δημοτικού σχολείου μετά από 40 χρόνια αδιάκοπηςπηρεσίας σε δύο ευρωπαϊκές χώρες-μέλη, στο Ηνωμένο Βασίλειο και την Ιρλανδία, ναφίσταται διακρίσεις σε σχέση με άλλους εργαζόμενους στην ίδια θέση με αυτόν και να μη λαμβάνει την πλήρη σύνταξη και το εφάπαξ στα οποί έχει δικαίωμα μετά από 40 χρόνιαπηρεσίας·

Απάντηση της κ. Διαμαντοπούλου εξ ονόματος της Επιτροπής

(22 Νοεμβρίου 2002)

Η ερώτηση θέτει δύο ξεχωριστά ζητήματα:

1. Δικαίωμα συνταξιοδότησης

- Δεν είναι σαφές από τις πληροφορίες που δόθηκαν εάν το εν λόγω άτομο αντιμετωπίζει προβλήματα με την κρατική σύνταξή του ή με επαγγελματική σύνταξη. Όσον αφορά την πρώτη περίπτωση, ο κανονισμός (ΕΟΚ) αριθ. 1408/71(1) αποσκοπεί στο να εξασφαλίσει ότι άτομα που διακινούνται εντός της Κοινότητας δε θα χάνουν τα δικαιώματα κοινωνικής ασφάλισης. Όταν ένα άτομο φθάσει σε ηλικία συνταξιοδότησης θα λάβει σύνταξη γήρατος σύμφωνα με τη νομοθεσία κάθε κράτους μέλους στο οποίο κατέβαλλε εισφορές κοινωνικής ασφάλισης επί τουλάχιστον 12 μήνες.

- Όσον αφορά τις επαγγελματικές συντάξεις, η οδηγία του Συμβουλίου 98/49/ΕΚ(2) παρέχει κάποια προστασία. Εντούτοις δεν καθορίζει ελάχιστη περίοδο που απαιτείται για τη θεμελίωση συνταξιοδοτικού δικαιώματος ούτεποχρεούνται τα συνταξιοδοτικά συστήματα να επιτρέπουν στα μέλη τα οποία μετακινούνται σε άλλο κράτος μέλος να συνεχίσουν να καταβάλλουν εισφορές. Χρειάζονται περισσότερες πληροφορίες για να σας δώσω πιο συγκεκριμένη απάντηση.

2. Δικαίωμα σε εφάπαξ ποσό κατά τη συνταξιοδότηση

- Η Επιτροπή θεωρεί ότι οι προηγούμενες περίοδοι συγκρίσιμης απασχόλησης που απέκτησαν οι διακινούμενοι εργαζόμενοι σε άλλο κράτος μέλος πρέπει να λαμβάνονταιπόψη από τις διοικήσεις των κρατών μελών για τον καθορισμό των επαγγελματικών πλεονεκτημάτων (π.χ. μισθός, βαθμός) όπως ακριβώς ισχύει για την πείρα που αποκτάται στο σύστημά τους (άρθρο 39 της Συνθήκης ΕΚ και άρθρο 7 του κανονισμού (ΕΟΚ) αριθ. 1612/68(3)).

- Κατά την άποψη της Επιτροπής ένα εφάπαξ ποσό κατά τη συνταξιοδότηση μπορεί καθεαυτό να θεωρηθεί επαγγελματικό πλεονέκτημα· θα χρειαστούν περισσότερες πληροφορίες όμως σχετικά με αυτή την παροχή προκειμένου αυτή να αξιολογηθεί σε βάθος.

- Από τις πληροφορίες που περιλαμβάνονται στη γραπτή ερώτηση δεν καθίσταται σαφές σε ποιο από τα δύο κράτη μέλη που αναφέρονται ο ενδιαφερόμενος αντιμετώπισε τα συγκεκριμένα προβλήματα. Για το λόγο αυτό η Επιτροπή, προτείνει να παράσχει το αξιότιμο μέλος ή ο ενδιαφερόμενος πολίτης περισσότερες πληροφορίες κατευθείαν στιςπηρεσίες της Γενικής Διεύθυνσης Απασχόλησης και Κοινωνικών Υποθέσεων. Στη βάση των πληροφοριών αυτών η Επιτροπή θα κρίνει εάν θα πραγματοποιηθούν περαιτέρω έρευνες.

(1) Κανονισμός (ΕΟΚ) αριθ. 1408/71 του Συμβουλίου της 14ης Ιουνίου 1971 περί εφαρμογής των συστημάτων κοινωνικής ασφάλισης στους μισθωτούς και τις οικογένειές τους που διακινούνται εντός της Κοινότητας, ΕΕ L 149 της 5.7.1971.

(2) Οδηγία του Συμβουλίου 98/49/ΕΚ της 29ης Ιουνίου 1998 σχετικά με την προστασία των δικαιωμάτων συμπληρωματικής συνταξιοδότησης των μισθωτών και των μη μισθωτών που μετακινούνται εντός της Κοινότητας, ΕΕ L 209 της 25.7.1998.

(3) Κανονισμός (ΕΟΚ) αριθ. 1612/68 του Συμβουλίου της 15ης Οκτωβρίου 1968 περί της ελεύθερης κυκλοφορίας των εργαζομένων στο εσωτερικό της Κοινότητας, ΕΕ L 257 της 19.10.1968.